খুলনার একটি বেসরকারি ব্যাংকের ম্যানেজার নাম প্রকাশ না করার শর্তে জানান, তাঁর ব্যাংকে একজন অবসরপ্রাপ্ত মাদরাসা শিক্ষকের ২৫ লাখ টাকার এফডিআর ছিল। এই গ্রাহক সেই টাকা তুলে নিউ বসুন্ধরা রিয়েল এস্টেটে জমা দেওয়ার উদ্যোগ নিলে তিনি বাধা দেন। এতে নিউ বসুন্ধরা গ্রুপের কয়েকজন মাঠকর্মী এসে তাঁকে শাসিয়ে যায়। পরে ওই অবসরপ্রাপ্ত শিক্ষক সেই এফডিআরের টাকা উঠিয়ে নিউ বসুন্ধরায় জমা রাখেন। কিন্তু প্রয়োজনের সময় তিনি টাকা উত্তোলন করতে পারেননি। ইতিমধ্যে সেই শিক্ষক মারা গেছেন। বর্তমানে তাঁর উত্তরাধিকারীরা টাকা উত্তোলনের চেষ্টা করে যাচ্ছেন। একই ধরনের অভিযোগ করেন সোনালী ব্যাংক খুলনার জোনাল জেনারেল ম্যানেজার আমির হোসেন মিয়া ও জনতা ব্যাংকের জেনারেল ম্যানেজার মুরশেদুল কবীর।